stanford-oval/wikipedia huggingface dataset:
พระธรรมวิสุทธิมงคล (บัว ญาณสมฺปนฺโน)
ความขัดแย้งทางการเมือง

ในวันที่ 27 กันยายน พ.ศ. 2548 หนังสือพิมพ์ ผู้จัดการรายวัน ได้ตีพิมพ์การเทศนาของพระธรรมวิสุทธิมงคล ซึ่งมีเนื้อหาวิพากษ์วิจารณ์พันตำรวจโททักษิณ อย่างหนัก และมีเนื้อหาส่วนหนึ่งได้กล่าวถึงพันตำรวจโททักษิณว่ามีการใช้อำนาจ "...มุ่งหน้าต่อประธานาธิบดีชัดเจนแล้วเดี๋ยวนี้ พระมหากษัตริย์เหยียบลง ศาสนาเหยียบลง ชาติเหยียบลง..." ทำให้เกิดหัวข้อโต้เถียงกันเป็นวงกว้าง ต่อมา พันตำรวจโททักษิณได้ฟ้องร้องหนังสือพิมพ์ ผู้จัดการ เป็นเงินกว่า 500 ล้านบาท แต่ไม่ได้ฟ้องร้องพระธรรมวิสุทธิมงคล
และเมื่อวันที่ 14 มีนาคม พ.ศ. 2549 พระธรรมวิสุทธิมงคลได้แนะนำให้พันตำรวจโททักษิณ ลาออกจากตำแหน่งนายกรัฐมนตรีอีกครั้งหนึ่ง และในการเทศนา ท่านได้อธิบายถึงรัฐบาลว่า "เลวทราม ฉ้อราษฎร์บังหลวง กระหายอำนาจและโลภ"
แหล่งข้อมูลอื่น

เว็บไซต์หลวงตาดอตคอม รวมชีวประวัติ ผลงาน และพระธรรมเทศนาของหลวงตามหาบัว ญาณสมฺปนฺโน
เว็บไซด์สันติธรรมดอตคอม  พระธาตุหลวงตามหาบัว ญาณสัมปันโน
เว็บไซต์ buaready.com รวม "ธรรมะชุดเตรียมพร้อม" ที่หลวงตามหาบัวเทศน์ ในราวปี 2518-2519
สถานีย่อยพระพุทธศาสนา
| ก่อนหน้า |  | พระธรรมวิสุทธิมงคล (บัว ญาณสมฺปนฺโน) |  | ถัดไป |
| --- | --- | --- | --- | --- |
| — |  | เจ้าอาวาสวัดป่าบ้านตาด  (พ.ศ. 2513-2554) |  | พระอาจารย์สุดใจ ทนฺตมโน |
หลวงตามหาบัว ออกบิณฑบาตในตอนเช้า บริเวณวัดป่าบ้านตาด ในปี  พ.ศ. 2508
รูปหล่อหลวงตาและพ่อแม่ครูอาจารย์ภายในพิพิธภัณฑ์อัฐบริขาร หลวงตาพระมหาบัว ญาณสัมปันโน ณ.วัดป่าบ้านตาด
รายชื่อประเทศเรียงตามผลผลิตแร่เหล็ก

ผลผลิตแร่เหล็กทั่วโลก (พันตัน) ในปี 2013/2015
ด้านล่างนี้เป็น รายชื่อประเทศเรียงตามผลผลิตแร่เหล็ก 
ข้อมูลจาก U.S. Geological Survey
รายชื่อ

| ลำดับที่ | ปรเทศ | ผลผลิตแร่เหล็ก  (พันตัน)  | ปี |
| --- | --- | --- | --- |
|  | โลก | 3,320,000 | 2015 |
| 1 |  ประเทศจีน | 1,380,000 | 2015 |
| 2 |  ประเทศออสเตรเลีย | 824,000 | 2015 |
| 3 |  ประเทศบราซิล | 428,000 | 2015 |
| 4 |  ประเทศอินเดีย | 129,000 | 2015 |
| 5 |  ประเทศรัสเซีย | 112,000 | 2015 |
| 6 |  ประเทศยูเครน | 68,000 | 2015 |
| 7 |  ประเทศแอฟริกาใต้ | 80,000 | 2015 |
| 8 |  สหรัฐอเมริกา | 43,000 | 2015 |
| 9 |  ประเทศแคนาดา | 39,000 | 2015 |
| 10 |  ประเทศสวีเดน | 37,000 | 2015 |
| 11 |  ประเทศอิหร่าน | 33,000 | 2015 |
| 12 |  ประเทศคาซัคสถาน | 25,000 | 2015 |
| 13 |  ประเทศชิลี | 17,109 | 2013 |
| 14 |  ประเทศเม็กซิโก | 14,500 | 2013 |
| 15 |  ประเทศมอริเตเนีย | 13,000 | 2013 |
| 16 |  ประเทศเวเนซุเอลา | 10,583 | 2013 |
| 17 |  ประเทศมาเลเซีย | 10,000 | 2013 |
| 18 |  ประเทศเปรู | 6,788 | 2013 |
| 19 |  ประเทศมองโกเลีย | 6,011 | 2013 |
| 20 |  ประเทศเกาหลีเหนือ | 5,300 | 2013 |
| 21 |  ประเทศตุรกี | 4,500 | 2013 |
| 22 |  ประเทศนอร์เวย์ | 3,900 | 2013 |
| 23 |  ประเทศอียิปต์ | 3,000 | 2013 |
| 24 |  ประเทศเวียดนาม | 2,830 | 2013 |
| 25 |  ประเทศนิวซีแลนด์ | 2,400 | 2013 |
| 26 |  ประเทศออสเตรีย | 2,100 | 2013 |
| 27 |  ประเทศบอสเนียและเฮอร์เซโกวีนา | 2,100 | 2013 |
| 28 |  ประเทศกรีซ | 1,200 | 2013 |
| 29 |  ประเทศแอลจีเรีย | 1,067 | 2013 |
| 30 |  ประเทศโคลอมเบีย | 710 | 2013 |
| 31 |  ประเทศเกาหลีใต้ | 600 | 2013 |
| 32 |  ประเทศเยอรมนี | 450 | 2013 |
| 33 |  ประเทศปากีสถาน | 400 | 2013 |
| 34 |  ประเทศโมร็อกโก | 270 | 2013 |
| 35 |  ประเทศอาเซอร์ไบจาน | 220 | 2013 |
|  | ประเทศอื่น | <200 or 0 |  |
การผลิตเหล็กดิบ

ด้านล่างนี้เป็นรายชื่อประเทศเรียงตามการผลิตเหล็กดิบ
| ลำดับที่ | ประเทซ | 1980 | 2013 | 2015 |
| --- | --- | --- | --- | --- |
| - | โลก | 506 | 1,168 | 1,180 |
| 1 |  ประเทศจีน | 38 | 709 | 710 |
| 2 |  ประเทศญี่ปุ่น | 87 | 84 | 84 |
| 3 |  ประเทศอินเดีย | 8.5 | 50 | 54 |
| 4 |  ประเทศรัสเซีย | n/a | 50 | 51 |
| 5 |  ประเทศเกาหลีใต้ | 5.6 | 41 | 47 |
| 6 |  ประเทศบราซิล | 13 | 26 | 30 |
| 7 |  ประเทศเยอรมนี | 36 | 27 | 28 |
| 8 |  สหรัฐอเมริกา | 62 | 30 | 26 |
| 9 |  ประเทศยูเครน | n/a | 29 | 25 |
| 10 |  สหราชอาณาจักร | 6.2 | 9.4 | 9 |
|  | ประเทศอื่น | 246 | 91 | 101 |
มาร์โกส โรโฆ

เฟาส์ติโน มาร์โกส อัลเบร์โต โรโฆ (สเปน: Faustino Marcos Alberto Rojo) เกิดเมื่อวันที่ 20 มีนาคม ค.ศ. 1990 เป็นนักฟุตบอลชาวอาร์เจนตินา ปัจจุบันเล่นให้กับโบกายูนิออร์สในตำแหน่งกองหลัง
โรโฆเริ่มอาชีพนักฟุตบอลที่สโมสรท้องถิ่นเอสตูดิเอนเตสเดลาปลาตา และคว้าแชมป์โกปาลิเบร์ตาโดเรสในปี ค.ศ. 2009 หลังจากนั้นเขาย้ายไปที่สปาร์ตัคมอสโกและสปอร์ติงลิสบอน หลังจากทำผลงานได้ดีในฟุตบอลโลก 2014 กับทีมชาติอาร์เจนตินา สโมสรแมนเชสเตอร์ยูไนเต็ดก็ซื้อตัวเขาไปในราคา 16 ล้านปอนด์
ประวัติการค้าแข้ง

มาร์กอส โรโฆ เป็นกองหลังที่ดุดันตามแบบฉบับแข้งชาวอาร์เจนตินา โดยมีรูปแบบการเข้าสกัดที่รุนแรงซึ่งเป็นคุณสมบัติที่แฟนบอลชื่นชอบในถิ่นโอลด์แทรฟฟอร์ด นักเตะจากทวีปอเมริกาใต้ มีความชื่นชอบการปะทะทางร่างกายเหมือนกับที่มีให้รอยสัก โดยคำว่า "Pride" และ "Glory" ถูกสลักลงบนต้นขาของเขา เพื่อส่งคำเตือนไปยังกองหน้ารายใดก็ตาม
โรโฆโชว์ผลงานโดดเด่นที่สุดตลอดช่วงเวลาสามปีกับแมนเชสเตอร์ยูไนเต็ดในฤดูกาล 2016/2017 ก่อนที่อาการบาดเจ็บเอ็นไขว้หน้าข้อเข่าฉีกขาดจะทำให้เขาต้องปิดเทอม ตำแหน่งปราการหลังตัวกลางเป็นจุดที่เปิดโอกาสให้ทุกคนตอนซีซั่นเริ่มต้นขึ้น และเขาก็คว้าเอาไว้ได้ โดยเป็นกำลังสำคัญในแผงแบ็คโฟร์ที่เหนียวแน่นที่สุดของลีก ทั้งความโหดเหี้ยมในจังหวะเข้าสกัดและความแข็งแกร่งในลูกกลางอากาศ โรโฆกลายเป็นกำลังสำคัญของทีมโดยพาต้นสังกัดคว้าแชมป์ลีก คัพและยูโรปาลีกมาครอง
ฤดูกาลที่ประเดิมสนามกับแมนเชสเตอร์ยูไนเต็ดของเขาต้องเผชิญกับอาการบาดเจ็บ รวมทั้งอาการไหล่หลุดในศึกแมนเชสเตอร์ดาร์บี โรโฆลงเล่นไปแค่ 26 นัด จากทุกรายการ แต่ก็ยิงประตูได้ในการแข่งขันเอฟเอคัพ ที่เอาชนะเคมบริดจ์ยูไนเต็ด 3-0 ปราการหลังสารพัดประโยชน์ของยูไนเต็ด ปิดฉากฤดูกาล 2015/2016 ด้วยการรับใช้ทีมชาติในการแข่งขันโกปาอาเมริกาจัดขึ้นที่สหรัฐอเมริกา แต่ต้องพบกับความผิดหวังในรอบชิงชนะเลิศเพราะทีมชาติอาร์เจนตินาพ่ายการดวลจุดโทษให้กับทีมชาติชิลี ซึ่งถือเป็นเหตุการณ์ที่เคยเกิดขึ้นมาแล้วในรอบชิงดำ ปี 2015
อาการบาดเจ็บบริเวณหัวไหล่ที่เคยเกิดขึ้นไปแล้วและอาการบาดเจ็บในส่วนอื่นทำให้ฤดูกาลที่สองของโรโฆกับปีศาจแดงต้องหยุดชะงัก แต่เขาได้ลงสนามมากขึ้นเป็น 28 นัด และคว้าเหรียญรางวัลแรกจากชัยชนะในศึกเอฟเอคัพ รอบชิงชนะเลิศเหนือคริสตัลพาเลซที่สนามเวมบลีย์
โรโฆได้รับความสนใจจากยูไนเต็ดตอนโชว์ฟอร์มโดดเด่นในการแข่งขันฟุตบอลโลก 2014 ซึ่งเขามีส่วนร่วมรับใช้ชาติ 6 จาก 7 นัด พลาดไปเพียงเกมเดียวในรอบก่อนรองชนะเลิศที่พบทีมชาติเบลเยียมเนื่องจากติดโทษแบน กองหลังรายนี้ยังสามารถยิงประตูแรกให้กับอาร์เจนตินาระหว่างการแข่งขันรอบแบ่งกลุ่มที่เอาชนะทีมชาติไนจีเรีย 3-2 โดยนักวิเคราะห์ของ Castrol Index ยังได้เลือกให้เขาติดทีมยอดเยี่ยมประจำทัวร์นาเมนต์ด้วยผลงานเฉลี่ย 9.5 เต็ม 10 คะแนนอีกด้วย
อาเลคันโดร ซาเบลา กุนซือฟุตบอลทีมชาติอาร์เจนตินา ณ เวลานั้น เคยร่วมงานกับโรโฆสมัยอยู่ด้วยกันที่เอสตูเดียนเตส โดยเถลิงแชมป์โกปาลิเบร์ตาโดเรสในปี 2009 และรับใช้ตอร์เนโออาเปร์ตูราหนึ่งปีหลังจากนั้น ถัดมาเขาได้ย้ายมาค้าแข้งที่ยุโรปกับสปาร์ตัคมอสโก แต่ก็ไม่สามารถปรับตัวกับการใช้ชีวิตในรัสเซียให้อดีตต้นสังกัดของเนมันยา วีดิช อย่างไรก็แล้วแต่ โอกาสในการติดทีมชาติอาร์เจนตินายังไม่หายไป และเขาก็ได้มีส่วนร่วมลงแข่งขันโกปาอาเมริกา ซึ่งก็ยังสามารถพิสูจน์คุณค่าในเวทีระดับสูงสุด
การย้ายไปค้าแข้งให้กับสปอร์ติงเกิดขึ้นในช่วงซัมเมอร์ ปี 2012 ด้วยค่าตัวประมาณ 3.5 ล้านปอนด์ และหลังจากที่ปรับตัวเข้ากับชีวิตในลีกโปรตุเกส เขาสามารถโชว์ผลงานที่โดดเด่นตลอดฤดูกาล 2013/14 ช่วยให้ทีมจบในตำแหน่งรองแชมป์ตามหลังไบฟีกา แม้ว่าจะลงประจำการในตำแหน่งแบ็กซ้ายให้กับอาร์เจนตินาเป็นส่วนใหญ่ แต่โรโฆมักถูกจับมายืนเป็นกองหลังตัวกลางในแนวรับของสปอร์ติงซึ่งถือว่าเหมาะสมกับแผงหลังสามคน ส่งผลประโยชน์ต่อมายังระบบการเล่น 3-5-2 ของลูวี ฟัน คาล ที่แมนเชสเตอร์ยูไนเต็ด จึงได้ดึงเข้าร่วมทีม
โรโฆ ในภาษาสเปนแปลว่า "แดง" โรโฆกลายเป็นผู้เล่นชาวอาร์เจนตินาคนที่สี่ซึ่งย้ายมาอยู่กับแมนเชสเตอร์ยูไนเต็ด ถัดจากควน เซบัสเตียน เบรอน อดีตเพื่อนร่วมทีมเอสตูเดียนเตส, กาเบรียล เอย์นเซ และการ์โลส เตเบซ
เกียรติประวัติ

เอสตูดิเอนเตส
Primera División: 2010 Apertura
Copa Libertadores: 2009
แมนเชสเตอร์ยูไนเต็ด
FA Cup: 2015–16
EFL Cup: 2016–17
FA Community Shield: 2016
UEFA Europa League: 2016–17
โบกายูนิออร์ส
ปริเมราดิบิซิออน: 2022
Copa Argentina: 2019–20
Copa de la Liga Profesional: 2022
Supercopa Argentina: 2022
อาร์เจนตินา
FIFA World Cup runner-up: 2014
Copa América runner-up: 2015, 2016
แหล่งข้อมูลอื่น

[http://www.manutd.com
/en/Players-And-Staff/First-Team/Marcos-Rojo.aspx Manchester United F.C. profile]
| ด ค กผู้เล่นชุดปัจจุบันของโบกายูนิออร์ส  |
| --- | --- |
 1 โรเมโร  2 Goltz  3 Mas  4 Buffarini  6 Alonso  8 A. Mac Allister  9 Ábila  12 Díaz  13 K. Mac Allister  17 Hurtado  18 Fabra  19 Zárate  20 López  22 Villa  23 Marcone  24 Izquierdoz  25 Bustillos  27 Soldano  28 Campuzano  30 Reynoso  31 Andrada  34 Obando  37 Capaldo  39 Almendra  40 Chicco  42 Weigandt  ผู้จัดการ: Ibarra
ระบบลีกฟุตบอลญี่ปุ่น

ระบบลีกฟุตบอลญี่ปุ่น หมายถึงระบบในวงการฟุตบอลสโมสรของประเทศญี่ปุ่น ประกอบไปด้วยการแข่งขันระหว่างสโมสรในระดับต่าง ๆ ซึ่งเกี่ยวโยงกันผ่านการเลื่อนชั้นและการตกชั้น
ประวัติ

ระบบลีกในประเทศญี่ปุ่นเป็นการแข่งขันในลักษณะพีระมิดเช่นเดียวกับระบบลีกฟุตบอลอื่นทั่วโลก โดยมีระบบของการเลื่อนชั้นและตกชั้นเป็นสำคัญ อย่างไรก็ตามในการเลื่อนชั้นจากเจเอฟแอลขึ้นมาในเจลีกนั้น จะมีเงื่อนไขพิเศษที่ว่าสโมสรนั้นต้องได้รับการสนับสนุนจากเมืองและทางหน่วยงานรัฐบาลของเมือง นอกเหนือจากการสนับสนุนของหน่วยงานเอกชนเพียงอย่างเดียว และในขณะเดียวกันปัจจุบันไม่มีการตกชั้นจากเจลีกไปสู่เจเอฟแอล
สองระดับบนสุดของเจลีกประกอบด้วย เจลีกดิวิชัน 1 (เจ1) และ เจลีกดิวิชัน 2 (เจ2) โดยทีมทั้งหมดในเจลีกจะต้องเป็นทีมอาชีพเท่านั้น ในระดับ 3 รองมาคือเจเอฟแอลหรือชื่อเต็มว่าเจแปนฟุตบอลลีก ซึ่งดูแลและบริหารโดยสมาคมฟุตบอลญี่ปุ่น ลีกนี้จะเป็นลีกในลักษณะกึ่งอาชีพ ประกอบด้วยทีมสมัครเล่น ทีมอาชีพ และทีมจากมหาวิทยาลัยทั่วประเทศญี่ปุ่น
ในระดับ 4 และ 5 จะประกอบด้วยลีกทั้งหมด 9 ลีกซึ่งมีระดับเดียวกันโดยแบ่งตามแต่ละภูมิภาคและเขตการปกครองทั่วประเทศญี่ปุ่น ทั้งนี้ด้วยการประหยัดค่าใช้จ่ายในการดำเนินงานและการเดินทาง โดยชื่อลีกจะใช้ชื่อเดียวกับชื่อภูมิภาค ในแต่ละลีกจะมีระบบของตัวเอง โดยบางลีกจะมีระบบย่อยลงไป และในระดับ 6 จะประกอบไปด้วย 47 ลีก ซึ่งแบ่งตามจังหวัดของญี่ปุ่น และชื่อลีกจะใช้ชื่อจังหวัดเช่นเดียวกัน เช่นเดียวกันในแต่ละลีกจะมีระบบย่อยลงไปขึ้นอยู่กับการบริหารของแต่ละลีก ระดับลีกทั้งหมดแสดงในตารางด้านล่าง
ระบบลีก

| ระดับ | ลีก / ดิวิชัน |
| --- | --- |
I: เจ1ลีก (J1) 20 ทีม
II: เจ2ลีก (J2) 20 ทีม
III: เจ3ลีก (J3) 20
IV: เจแปนฟุตบอลลีก (JFL) 16 clubs
V/VI: 9 ลีกภูมิภาค 134 clubs (2015 season) ฮกไกโด | โทโฮกุ | คันโต | โทไก | โอกูชินเอ็ตสึ | คันไซ | ชูโงกุ | ชิโกกุ | คีวชู
VII+: 47 ลีกจังหวัด ??? ทีม ฮกไกโด -   อาโอโมริ -    อิวาเตะ -    มิยางิ -    อากิตะ -    ยามางาตะ -    ฟูกูชิมะ -   อิบารากิ -     โทจิงิ -     กุมมะ -    ไซตามะ -    ชิบะ -   โตเกียว -     คานางาวะ -     นีงาตะ -    โทยามะ -     อิชิกาวะ -    ฟูกูอิ -     ยามานาชิ -     นางาโนะ -    กิฟุ -    ชิซูโอกะ -     ไอจิ -    มิเอะ -    ชิงะ -    เกียวโต -    โอซากะ -    เฮียวโงะ -    นาระ -    วากายามะ -    ทตโตริ -    ชิมาเนะ -    โอกายามะ -    ฮิโรชิมะ -    ยามางูจิ -     โทกูชิมะ -    คางาวะ -    เอฮิเมะ -    โคจิ -    ฟูกูโอกะ -   ซางะ -   นางาซากิ -    คูมาโมโตะ -    โออิตะ -    มิยาซากิ -    คาโงชิมะ -     โอกินาวะ -
จอห์น ดีแลน

| จอห์น ดีแลน |
| --- | --- |

สารนิเทศภูมิหลัง
ชื่อเกิด: จอห์น ดีแลน โพสเตอร์เวท
เกิด: 15 สิงหาคม พ.ศ. 2521 กรุงเทพมหานคร ประเทศไทย
เสียชีวิต: 1 ธันวาคม พ.ศ. 2538 (17 ปี) อำเภอศรีราชา จังหวัดชลบุรี ประเทศไทย
อาชีพ:  นักแสดง  นายแบบ  พิธีกร 
ปีที่แสดง: พ.ศ. 2538–2539
ผลงานเด่น: ทชา – เมื่อหมอกสลาย (2538)  เข่ง – สติแตกสุดขั้วโลก (2538)  เจ – กู๊ดบายซัมเมอร์ เอ้อเหอเทอมเดียว (2539)
จอห์น ดีแลน (15 สิงหาคม พ.ศ. 2521 – 1 ธันวาคม พ.ศ. 2538) ชื่อเล่น จอห์น (ชื่อเต็ม: จอห์น ดีแลน โพสเตอร์เวท; อังกฤษ: John Dylan Postlethwaite) เป็นอดีตนักแสดงและนายแบบลูกครึ่งไทย-อังกฤษ มีชื่อเสียงในระยะหนึ่งจากการแสดงภาพยนตร์ อาทิ สติแตกสุดขั้วโลก, กู๊ดบายซัมเมอร์ เอ้อเหอเทอมเดียว เป็นต้น
ประวัติ

จอห์น ดีแลน หรือชื่อเต็มว่า จอห์น ดีแลน โพสเตอร์เวท เป็นนายแบบและนักแสดงลูกครึ่งไทย-อังกฤษ เกิดเมื่อวันอังคารที่ 15 สิงหาคม พ.ศ. 2521 ที่กรุงเทพมหานคร แต่มาโตที่ อำเภอบางละมุง จังหวัดชลบุรี  จบการศึกษาระดับชั้นมัธยมศึกษาตอนต้นที่โรงเรียนอักษรศึกษา และกำลังสอบเทียบระดับชั้นมัธยมศึกษาตอนปลายจากกรมการศึกษานอกระบบ
จอห์นเข้าสู่วงการบันเทิงจากการชักนำของพจน์ อานนท์ โดยพจน์พบจอห์นที่สยาม ขณะเดินทางมาประกวดเต้น จากการผลักดันของพจน์ ทำให้จอห์นเริ่มเป็นที่รู้จักจากการถ่ายแบบลงนิตยสารต่าง ๆ มีผลงานสร้างชื่อตัวแรกจากภาพยนตร์โฆษณา ฟิล์มยี่ห้อฟูจิ ต่อมามีงานทั้งถ่ายแบบแฟชั่น มิวสิกวิดีโอ พิธีกรรับเชิญ ภาพยนตร์ และละครโทรทัศน์
ผลงานภาพยนตร์สร้างชื่อคือสติแตกสุดขั้วโลก (พ.ศ. 2538) และกู๊ดบายซัมเมอร์ เอ้อเหอเทอมเดียว (พ.ศ. 2539) ซึ่งเป็นภาพยนตร์ของค่ายไฟว์สตาร์ โปรดักชั่น จอห์นได้รับกระแสความนิยมถึงขีดสุดกับผลงานการแสดงละครเรื่องแรกคือเรื่อง เมื่อหมอกสลาย (ช่อง 7) แสดงคู่กับ สโรชา วาทิตตพันธ์ ซึ่งละครเรื่องนี้ได้ถ่ายทำไปพร้อมกับการออกอากาศ แต่หลังจากการออกอากาศได้เพียงครึ่งเรื่อง จอห์นก็ประสบอุบัติเหตุเสียชีวิต จึงได้แอนดริว เกร้กสัน ซึ่งเป็นที่เพื่อนสนิทกับจอห์นในเวลานั้น มาแสดงแทน
การเสียชีวิต

ซึ่งในขณะนั้น จอห์นเป็นนักแสดงดาวรุ่งพุ่งแรงที่น่าจับตามองและกำลังโด่งดังถึงขีดสุดเป็นขวัญใจวัยรุ่นในยุคนั้น เขาได้ประสบอุบัติเหตุเสียชีวิตทันที เมื่อวันศุกร์ที่ 1 ธันวาคม พ.ศ. 2538 จากการถูกไฟคลอกหลังเกิดอุบัติเหตุรถยนต์พลิกคว่ำบน ถนนสุขุมวิท ตำบลทุ่งสุขลา อำเภอศรีราชา จังหวัดชลบุรี ในขณะ
ที่เขาเดินทางกลับบ้านที่ชลบุรีพร้อมกับผู้จัดการส่วนตัวซึ่งมีฐานะเป็นอา ซึ่งเขานั้นเสียชีวิตในอายุเพียง 17 ปีเท่านั้น โดยเหตุการณ์นี้สร้างความโศกเศร้าเสียใจต่อครอบครัวและแฟนคลับในวงการบันเทิงเป็นอย่างมาก
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2538 | กองร้อย 501 ตอน ถึงใจจะแตกแต่ไม่แตกแถว | เท่ง |
| 2538 | สติแตกสุดขั้วโลก | เข่ง |
| 2539 | กู๊ดบายซัมเมอร์ เอ้อเหอเทอมเดียว | เจ |
| 2539 | ไม้ทีพู่กันแอนด์โซ้ยตี๋ | ธีร์ |
หมายเหตุ เรื่อง ไม้ทีพู่กันแอนด์โซ้ยตี๋ เสียชีวิตระหว่างถ่ายทำไปได้ 20% จึงเริ่มถ่ายทำใหม่ทั้งหมด และได้แอนดริว เกร้กสัน มาแสดงแทน
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์กองทัพบกช่อง 7
| ปี | เรื่อง | บทบาท |
| --- | --- | --- |
| 2538 | เมื่อหมอกสลาย | ทชา |
หมายเหตุ เสียชีวิตระหว่างถ่ายทำและออกอากาศ แอนดริว เกร้กสัน จึงมารับบทดังกล่าวแทนกลางเรื่อง
ผลงาน > มิวสิกวิดีโอ

เพลง ชนท้ายหัวใจ ของ ยุ้ย ปัทมวรรณ เค้ามูลคดี
เพลง เธอยังคงมีฉัน ของ ยุ้ย ปัทมวรรณ เค้ามูลคดี
เพลง เป็นฉันได้ไหม ของ อ้อม สุนิสา สุขบุญสังข์
ผลงาน > โฆษณา

โฆษณาฟิล์มสีฟูจิ
โฆษณาเอเวอร์เซ้นส์โคโลญจ์
ผลงาน > พิธีกรนอกสถานที่

รายการเพื่อนกันวันเสาร์ร่วมกับ อ้อม สุนิสา สุขบุญสังข์ ปี 2538
แหล่งข้อมูลอื่น

จอห์น ดีแลน nangdee.com
แหลมเดจนิออฟ

ภาพถ่ายดาวเทียมของช่องแคบเบริง แหลมเดจเนฟ ประเทศรัสเซีย อยู่ทางซ้าย ในขณะที่แหลมพรินซ์ออฟเวลส์ สหรัฐอเมริกา อยู่ทางขวา
แหลมเดจนิออฟ หรือ แหลมเดจเนฟ (อังกฤษ: Cape Dezhnyov หรือ Cape Dezhnev; รัสเซีย: мыс Дежнёва; Eskimo–Aleut: Tugnehalha  ; อินูเปียก : นูจาค ) เป็นแหลมบนแผ่นดินใหญ่ที่อยู่ทางตะวันออกสุดของทวีปเอเชีย ตั้งอยู่บนคาบสมุทรชุกชี ในเขตปกครองตนเองชูคอตกา ซึ่งมีประชากรเบาบางมากของประเทศรัสเซีย แหลมนี้ตั้งอยู่ระหว่างทะเลชุกชีและช่องแคบเบริง มีระยะทางห่าง 82 กิโลเมตร (51 ไมล์) จากแหลมพรินซ์ออฟเวลส์ ของรัฐอะแลสกา โดยมีช่องแคบเบริงแบ่งสองแหลมนี้ออกจากกัน มีหมู่เกาะไดออมีด และแฟร์เวย์ร็อกตั้งอยู่ตรงกลางช่องแคบ
เขตมิสซังกรุงเทพฯ

| อัครมุขมณฑลกรุงเทพฯ Archidiœcesis Bangkokensis |
| --- | --- |
อาสนวิหารอัสสัมชัญ
ที่ตั้ง
ประเทศ:  ไทย
อาณาเขต: กรุงเทพมหานคร
พิกัด: 13°25′56″N 100°18′19″E﻿ / ﻿13.4323°N 100.3054°E﻿ / 13.4323; 100.3054
สถิติ
พื้นที่: 18,831 ตารางกิโลเมตร (7,271 ตารางไมล์)
ประชากร - รวม - คาทอลิก: (2012) 13,226,721 115,945 (0.9%)
แพริช: 54
ข้อมูล
นิกาย: คาทอลิก
Sui iuris church: คริสตจักรละติน
จารีต: จารีตโรมัน
สถาปนา: 18 ธันวาคม 1965; 59 ปีก่อน (1965-12-18)
อาสนวิหาร: อาสนวิหารอัสสัมชัญ
ผู้นำปัจจุบัน
สันตะปาปา: สมเด็จพระสันตะปาปาฟรานซิส
ประมุข: ฟรังซิสเซเวียร์ วีระ อาภรณ์รัตน์
อุปมุขนายก: อดิศักดิ์ สมแสงสรวง
มุขนายกกิตติคุณ: มีชัย กิจบุญชู (1983–ปัจจุบัน) เกรียงศักดิ์ โกวิทวาณิช (2009-ปัจจุบัน)
แผนที่

เว็บไซต์
www.catholic.or.th
เขตมิสซังกรุงเทพฯ คริสต์ศาสนิกชนชาวคาทอลิกในประเทศไทยเรียกว่าอัครสังฆมณฑลกรุงเทพฯ เป็นอัครมุขมณฑลโรมันคาทอลิกในประเทศไทย ซึ่งมีอาณาเขตครอบคลุมพื้นที่กรุงเทพมหานคร และจังหวัดต่าง ๆ ได้แก่ ฉะเชิงเทราบางส่วน อำเภอบ้านนา (นครนายก) นครปฐม นนทบุรี ปทุมธานี สุพรรณบุรี สมุทรปราการ สมุทรสาคร พระนครศรีอยุธยา และอ่างทอง
สำนักมิสซังคาทอลิกกรุงเทพฯ ปัจจุบันตั้งอยู่ที่ 51 ซอยโรงแรมแมนดารินโอเรียนเต็ล ซอยเจริญกรุง 40 ถนนเจริญกรุง แขวงบางรัก เขตบางรัก กรุงเทพมหานคร 10500
ประวัติ

เขตมิสซังกรุงเทพฯ มีพัฒนาการสืบต่อมาจากเขตมิสซังสยาม (Apostolic Vicarate of Siam) ซึ่งเป็นเขตผู้แทนพระสันตะปาปาแห่งแรกของศาสนจักรคาทอลิกในสยามที่ก่อตั้งมาตั้งแต่รัชสมัยสมเด็จพระนารายณ์มหาราช ต่อมาเขตมิสซังสยามถูกแบ่งออกเป็นสองเขตมิสซัง โดยกรุงเทพขึ้นกับเขตมิสซังสยามตะวันออก (Vicariate Apostolic of Siam Orientale) ในปี ค.ศ. 1841 และเป็นเขตมิสซังกรุงเทพฯ ในปี ค.ศ. 1924 เมื่อเห็นว่างานเผยแผ่ศาสนาในแผ่นดินไทยมีความเจริญก้าวหน้าเป็นอย่างดี สมเด็จพระสันตะปาปาปอลที่  6 จึงได้ทรงสถาปนาเขตมิสซังกรุงเทพฯ ขึ้นเป็นอัครมุขมณฑล (Archdiocese) เมื่อวันที่ 18 ธันวาคม ค.ศ. 1965 โดยมีพื้นที่ครอบคลุมภาคกลางของประเทศไทย แต่ทางราชการไทยยังคงเรียกว่าเขตมิสซังกรุงเทพฯ พระคุณเจ้ายอแซฟ ยวง นิตโย ประมุขมิสซังกรุงเทพฯ องค์สุดท้ายได้รับแต่งตั้งเป็นอัครมุขนายกองค์แรกของมิสซังโรมันคาทอลิกกรุงเทพฯ
ต่อมาพื้นที่บริเวณภาคกลางตอนบนถูกยกสถานะขึ้นเป็นเขตมิสซังนครสวรรค์ในวันที่ 25 กุมภาพันธ์ ค.ศ. 1967 เขตมิสซังกรุงเทพฯ ปัจจุบันจึงมีพื้นที่เหลือครอบคลุม 11 จังหวัดข้างต้น
ประมุขมิสซัง

หากไม่นับรวมประมุขมิสซังสยาม ถือว่ามิสซังโรมันคาทอลิกกรุงเทพฯ มีประมุขมาแล้ว 5 องค์ ได้แก่
| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รูป | รายชื่อ | เริ่มวาระ | สิ้นสุดวาระ | ตำแหน่ง |
| 1 |  | เรอเน แปร์รอส | ค.ศ. 1909 | ค.ศ. 1947 | ผู้แทนพระสันตะปาปา |
| 2 |  | หลุยส์ โชแรง | ค.ศ. 1947 | ค.ศ. 1965 | ผู้แทนพระสันตะปาปา |
| 3 |  | ยอแซฟ ยวง นิตโย | ค.ศ. 1965 | ค.ศ. 1973 | มุขนายกมหานคร |
| 4 |  | ไมเกิ้ล มีชัย กิจบุญชู | ค.ศ. 1973 | ค.ศ. 2009 | มุขนายกมหานคร |
| 5 |  | ฟรังซิสเซเวียร์ เกรียงศักดิ์ โกวิทวาณิช | ค.ศ. 2009 | ค.ศ. 2024 | มุขนายกมหานคร |
| 6 |  | ฟรังซิสเซเวียร์ วีระ อาภรณ์รัตน์ | ค.ศ. 2025 | ปัจจุบัน | มุขนายกมหานคร |
สถิติ

สถิติมิสซังโรมันคาทอลิกกรุงเทพฯ ตั้งแต่ปี พ.ศ. 2554 มีดังนี้
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |

| ข้อมูล | พ.ศ. 2554 | พ.ศ. 2555 | พ.ศ. 2556 | พ.ศ. 2557 | พ.ศ. 2558 | พ.ศ. 2559 | พ.ศ. 2560 | พ.ศ. 2561 | พ.ศ. 2564 | พ.ศ. 2565 |
| ชาวคาทอลิก | 115,945 | 117,017 | 118,442 | 118,654 | 119,497 | 120,764 | 121,039 | 121,354 | 122,094 | 122,554 |
| บาทหลวงมิสซัง | 143 | 144 | 144 | 147 | 149 | 148 | 151 | 150 | 150 | 151 |
| บาทหลวงนักบวช | 93 | 99 | 97 | 103 | 98 | 102 | 92 | 86 | 93 | 90 |
| ภราดา | 51 | 52 | 61 | 55 | 58 | 60 | 63 | 57 | 64 | 66 |
| ภคินี | 456 | 466 | 456 | 450 | 441 | 439 | 448 | 464 | 440 | 439 |
| โบสถ์ | 70 | 70 | 70 | 70 | 70 | 70 | 74 | 74 | 75 | 76 |
แหล่งข้อมูลอื่น

อัครสังฆมณฑลกรุงเทพฯ
หอจดหมายเหตุ อัครสังฆมณฑลกรุงเทพฯ
นันทนา เงากระจ่าง

| นันทนา เงากระจ่าง |
| --- | --- |
นันทนา เงากระจ่าง จากภาพยนตร์เรื่อง "แผลเก่า"
สารนิเทศภูมิหลัง
เกิด: 25 กันยายน พ.ศ. 2498 (69 ปี) นันทนา เงากระจ่าง
อาชีพ: นักแสดง
ปีที่แสดง: พ.ศ. 2520 - 2525
นันทนา เงากระจ่าง เป็นนักแสดงภาพยนตร์ไทย ระหว่างปี พ.ศ. 2520-2525 เกิดเมื่อวันที่ 25 กันยายน พ.ศ. 2498 เป็นบุตรสาวของ ปยุต เงากระจ่าง มีชื่อเล่นว่า การ์ตูน เนื่องจากปีที่เธอเกิดเป็นปีที่ปยุตได้ประสบความสำเร็จในการสร้างการ์ตูนไทยเรื่องแรก คือเรื่อง  เหตุมหัศจรรย์
ประวัติ

นันทนา เงากระจ่างจบการศึกษาจากโรงเรียนปานะพันธุ์ วิทยาลัยเพาะช่าง และวิชาการแสดงจากโรงเรียนการแสดงของสมาคมนักแสดงอาชีพแห่งประเทศไทย ขณะเรียนที่โรงเรียนปานะพันธุ์เคยได้เป็นแชมป์ว่ายน้ำ 2 ปีซ้อน ได้ถูกชักชวนให้เข้าวงการภาพยนตร์โดย เชิด ทรงศรี ให้มาแสดงคู่กับ สรพงศ์ ชาตรี ในภาพยนตร์เรื่อง แผลเก่า โดยรับบทเป็น เรียม ภาพยนตร์เรื่องนี้ได้สร้างชื่อเสียงให้โด่งดังและทำรายได้กว่า 13 ล้านบาท มีผลงานภาพยนตร์ต่อมาอีกหลายเรื่องจนกระทั่งภายหลังแต่งงานมีลูกสาว 1 คน และได้ตั้งรกรากที่ประเทศสหรัฐอเมริกาจนถึงปัจจุบัน
ผลงานภาพยนตร์

แผลเก่า (2520) สรพงศ์, นันทนา, ชลิต, เศรษฐา, ส.อาสนจินดา, ศรินทิพย์
เกวียนหัก (2521) สรพงศ์, นันทนา, สมภพ, ส.อาสนจินดา, สายัณห์, ลักษณ์, เกชา, ดวงชีวัน, ดามพ์, ศรินทิพย์, สายัณห์
กุญแจรัก (2521) สรพงศ์, นันทนา, สมศักดิ์, สมควร
สามคนผัวเมีย (2521) สรพงศ์, นันทนา, พิศาล, เนาวรัตน์
สยิว (2521) สุเชาว์, นันทนา, วิชชุตา, เปียทิพย์, สมศักดิ์
สายทิพย์ (2522) นันทนา, ปฐมพงศ์
รอยไถ (2522) สรพงศ์, นันทนา, วาสนา, สมภพ, ส.อาสนจินดา
แผลรัก (2522) วิฑูรย์, นันทนา, สุประวัติ, ประพันธ์, ปรียา, สมศักดิ์
ลูกทาส (2522) สรพงศ์, วงเดือน, นันทนา, สมภพ, เศรษฐา, สมจินต์, ศรินทิพย์, พิภพ, พนม, เสกสรรค์, เทพ, ชาลี
นรกแตก (2522) สมบัติ, กรุง, ไพโรจน์, นันทนา, ปริศนา, ดวงชีวัน
สัญชาตญาณโหด (2522) จตุพล, นันทนา, สุเชาว์, ปาริชาติ
รักบ้า ๆ บอ ๆ (2522) สมบัติ, นันทนา, ฉัตร, ล้อต๊อก, ชูศรี
สองเรา (2522) วิฑูรย์, นันทนา, สมภพ, เดือนเต็ม
หมอเมืองพร้าว (2522) มานิตย์, นันทนา, วิยะดา, กาญจนา
ไอ้คลั่งทะเลโหด (2522) สรพงศ์, นันทนา, วิยะดา, ดวงชีวัน, มานพ, ดามพ์, ประจวบ, สมศักดิ์, ฤทธิ์
ไอ้เขี้ยวตัน (2522) สมบัติ, สมชาติ, นันทนา, ปริศนา
บ้านไร่นาเรา (2522) สรพงศ์, นันทนา, วิยะดา, กาญจนา, ท้วม, วุฒิ
คู่โจร (2523) สรพงศ์, นาท, นันทนา, สมจินต์, ชูศรี, เทพ
ชายชาติเสือ (2523) สมบัติ, นันทนา, ปริศนา, สมชาติ
บ้านหนองเสือ (2523) นันทนา, ปฐมพงศ์
อารมณ์ (2523) ทูน, นันทนา, ชลิต, รัตนาภรณ์
รุ้งเพชร (2523) สรพงศ์, นันทิดา, นันทนา, ปวีณา, ธิติมา, พิศมัย, เปียทิพย์, สุประวัติ, เศรษฐา, มารศรี, เด๋อ, ส.อาสนจินดา
พ่อปลาไหล (2524) สมบัติ, เนาวรัตน์, เพชรา, ทัศน์วรรณ, ธิติมา, นันทนา, ลลนา, พิราวรรณ, ส.อาสนจินดา, เศรษฐา, เมตตา, สมพงษ์, สีดา, นวลปรางค์
สิงห์คะนองปืน (2524) สรพงศ์, นันทนา, นาท, อุเทน, เศรษฐา, เปียทิพย์, มานพ, ดวงชีวัน, นิภาพร, สมจินต์, ปรียา, ศิริ, โกร่ง
ตะวันสีทอง (2525) สรพงศ์, นันทนา
ฆ่าข้ามแดน (2527) สรพงศ์, นันทนา, สมภพ, ทาริกา, ดวงชีวัน, สุพรรณี, เกชา, ลักษณ์, ฤทธิ์, ทาริกา, ชุมพร
สมเด็จพระสังฆราชเจ้า กรมหลวงวชิรญาณสังวร

| สมเด็จพระสังฆราชเจ้า  กรมหลวงวชิรญาณสังวร |
| --- | --- |
สมเด็จพระสังฆราช สกลมหาสังฆปริณายก

สมเด็จพระสังฆราช สกลมหาสังฆปริณายก
ดำรงพระยศ: 21 เมษายน พ.ศ. 2532 - 24 ตุลาคม พ.ศ. 2556 (24 ปี 186 วัน)
สถาปนา: 21 เมษายน พ.ศ. 2532 พระอุโบสถวัดพระศรีรัตนศาสดาราม ในพระบรมมหาราชวัง
ก่อนหน้า: สมเด็จพระสังฆราชเจ้า กรมหลวงชินวราลงกรณ
ถัดไป: สมเด็จพระอริยวงศาคตญาณ (อัมพร อมฺพโร)
พรรษา: 80
สถิต: วัดบวรนิเวศราชวรวิหาร
นิกาย: ธรรมยุติกนิกาย

ประสูติ: 3 ตุลาคม พ.ศ. 2456 จังหวัดกาญจนบุรี ประเทศสยาม เจริญ คชวัตร
สิ้นพระชนม์: 24 ตุลาคม พ.ศ. 2556 (100 ปี) โรงพยาบาลจุฬาลงกรณ์​ สภากาชาดไทย กรุงเทพมหานคร ประเทศไทย
พระชนก: น้อย คชวัตร
พระชนนี: กิมน้อย คชวัตร
ลายพระนาม: 
สมเด็จพระสังฆราชเจ้า กรมหลวงวชิรญาณสังวร พระนามเดิม เจริญ คชวัตร ฉายา สุวฑฺฒโน (3 ตุลาคม พ.ศ. 2456 – 24 ตุลาคม พ.ศ. 2556) เป็นสมเด็จพระสังฆราช สกลมหาสังฆปริณายกพระองค์ที่ 19 แห่งกรุงรัตนโกสินทร์ สถิต ณ วัดบวรนิเวศราชวรวิหาร ทรงดำรงตำแหน่งเมื่อ พ.ศ. 2532 ในรัชสมัยพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรถือเป็นสมเด็จพระสังฆราชองค์แรกที่มีพระชันษามากกว่าพระสังฆราชในอดีตและเป็นพระองค์แรกของไทยที่มีชันษา 100 ปี สิ้นพระชนม์เมื่อวันที่ 24 ตุลาคม พ.ศ. 2556 เนื่องจากติดเชื้อในกระแสพระโลหิต
พระประวัติ > ขณะทรงพระเยาว์

สมเด็จพระสังฆราชเจ้า กรมหลวงวชิรญาณสังวร มีพระนามเดิมว่า เจริญ คชวัตร ประสูติเมื่อวันที่ 3 ตุลาคม พ.ศ. 2456 ที่ตำบลปากแพรก อำเภอเมืองกาญจนบุรี จังหวัดกาญจนบุรี เป็นบุตรคนโตของพระชนกน้อย คชวัตร และพระชนนีกิมน้อย คชวัตร พระองค์มีน้องชาย 2 คน ได้แก่ นายจำเนียร คชวัตร และนายสมุทร คชวัตร พระชนกของพระองค์ป่วยเป็นโรคเนื้องอกและเสียชีวิตไปตั้งแต่พระองค์ยังเล็ก หลังจากนั้น พระองค์ได้มาอยู่ในความดูแลของนางกิมเฮ้ง หรือกิมเฮงซึ่งเป็นพี่สาวของพระชนนีกิมน้อยที่ได้ขอพระองค์มาเลี้ยงดู และนางกิมเฮ้งจึงตั้งชื่อหลานชายผู้นี้ว่า "เจริญ"
พระชนกน้อย คชวัตร เป็นบุตรคนที่สามจากทั้งหมดสี่คนของเล็ก กับแดงอิ่ม คชวัตร เป็นหลานปู่-หลานย่าของหลวงพิพิธภักดี ผู้เคยเป็นข้าราชการชาวกรุงเก่า กับนางจีนผู้ภริยาหลวงพิพิธภักดีเป็นหลานยายของท้าวเทพกระษัตรี ส่วนพระชนนีกิมน้อย หรือน้อย ซึ่งเคยเปลี่ยนชื่อเป็นแดงแก้วนั้น มีบิดาเป็นคนเชื้อสายจีนคือนายเฮงเล็ก แซ่ตั๊น กับมารดาเชื้อสายญวนชื่อนางทองคำ ครั้นนายเฮงเล็กถึงแก่กรรม นางทองคำจึงสมรสใหม่กับนายสุข รุ่งสว่าง มีบุตรด้วยกัน 4 คน
เมื่อพระชันษาได้ 8 ปี ทรงเข้าเรียนที่โรงเรียนประชาบาล วัดเทวสังฆาราม จนจบชั้นประถม 5 (เทียบเท่าชั้นมัธยมศึกษาปีที่ 1 และ 2 ในปัจจุบัน) เมื่อ พ.ศ. 2468 ในขณะที่มีพระชันษา 12 ปี หลังจากนั้น ทรงไม่รู้ว่าจะเรียนอะไรต่อและไม่รู้ว่าจะเรียนที่ไหน ทรงเล่าว่า "เมื่อเยาว์วัยมีพระอัธยาศัยค่อนข้างขลาด กลัวต่อคนแปลกหน้า และค่อนข้างจะเป็นคนติดป้าที่อยู่ ใกล้ชิดกันมาแต่ทรงพระเยาว์โดยไม่เคยแยกจากกันเลย" จึงทำให้พระองค์ไม่กล้าตัดสินพระทัยไปเรียนต่อที่อื่น